CELEX: 62014CN0536
Language: hu
Date: 2014-11-25 00:00:00
Title: C-536/14. sz. ügy: 2014. november 25-én benyújtott kereset – Európai Bizottság kontra Luxemburgi Nagyhercegség

2.2.2015   
            
            
               HU
            
            
               Az Európai Unió Hivatalos Lapja
            
            
               C 34/14
            
         2014. november 25-én benyújtott kereset – Európai Bizottság kontra Luxemburgi Nagyhercegség
   (C-536/14. sz. ügy)
   (2015/C 034/16)
   Az eljárás nyelve: francia
   
      Felek
   
   
      Felperes: Európai Bizottság (képviselők: J. Hottiaux és L. Nicolae meghatalmazottak)
   
      Alperes: Luxemburgi Nagyhercegség
   
      Kereseti kérelmek
   
   A Bizottság azt kéri, hogy a Bíróság
   
               —
            
            
               állapítsa meg, hogy a Luxemburgi Nagyhercegség,
               
                           —
                        
                        
                           mivel nem végezte el és nem jelentette be a 2003/311/EK ajánlás (1) 7. és 14. piacának, valamint a 2007/879/EK ajánlás (2) 1. és 6. piacának elemzését az adott piacokra vonatkozó korábbi intézkedések elfogadásától számított három éven belül, és nem küldött e határidő javasolt meghosszabbításról szóló, indokolással ellátott értesítést a Bizottságnak, továbbá
                        
                     
                           —
                        
                        
                           mivel nem kérte a BEREC segítségét az adott piacok elemzésének elvégzéséhez,
                        
                     nem teljesítette a 2009. november 25-i 2009/140/EK európai parlamenti és tanácsi irányelvvel (3) módosított, az elektronikus hírközlő hálózatok és elektronikus hírközlési szolgáltatások közös keretszabályozásáról szóló, 2002. március 7-i 2002/21/EK európai parlamenti és tanácsi irányelv (4) (keretirányelv) 16. cikkének (6) és (7) bekezdéséből eredő kötelezettségeit;
            
         
               —
            
            
               a Luxemburgi Nagyhercegséget kötelezze a költségek viselésére.
            
         
      Jogalapok és fontosabb érvek
   
   Elsőként a Bizottság azt rója fel a Luxemburgi Nagyhercegségnek, hogy nem végezte el és nem jelentette be egyrészt a 2003/311/EK ajánlás 7. és 14. piacának, másrészt a 2007/879/EK ajánlás 1. és 6 piacának elemzését az adott piacokra vonatkozó korábbi intézkedések elfogadásától számított három éven belül.
   Másodsorban a Bizottság azt rója fel a Luxemburgi Nagyhercegségnek, hogy az előírt hatásidőben nem kérte a BEREC segítségét az érintett piacok elemzésének elvégzéséhez és a szükséges szabályozó intézkedések elfogadásához.
   
      (1)  Az elektronikus hírközlő hálózatok és elektronikus hírközlési szolgáltatások közös keretszabályozásáról szóló 2002/21/EK európai parlamenti és tanácsi irányelv alapján előzetes szabályozás alá vonható érintett elektronikus hírközlési ágazatbeli termék- és szolgáltatáspiacokról szóló, 2003. február 11-i 2003/311/EK bizottsági ajánlás [nem hivatalos fordítás] (HL L 114., 45. o.).
   
      (2)  Az elektronikus hírközlő hálózatok és elektronikus hírközlési szolgáltatások közös keretszabályozásáról szóló 2002/21/EK európai parlamenti és tanácsi irányelv alapján előzetes szabályozás alá vonható érintett elektronikus hírközlési ágazatbeli termék- és szolgáltatáspiacokról szóló, 2007. december 17-i 2007/879/EK bizottsági ajánlás (HL L 344., 65. o.).
   
      (3)  HL L 337., 37. o.
   
   
      (4)  HL L 108., 33. o.; magyar nyelvű különkiadás 13. fejezet, 29. kötet, 349. o.